Den tyske kolonien var en av de tidligste moderne landsbyer som ble etablert av europeere i det ottomanske Palestina. Det såkalte Tempelgesellschaft ble grunnlagt av den kristne pietisten Christoph Hoffmann (1815–1885), som også etablerte andre, tilsvarende samfunn i Palestina. Hoffmann og hans tilhengere var overbevist om at Kristi tilbakekomst til jorden var nær, og at Palestina var det beste stedet å forberede seg til dette.